BBIK ร่วง 11% นักลงทุนแห่ขายทำกำไร หลังวิ่งเกินเป้า 40.57 บ.
BBIK ร่วง 11% นักลงทุนแห่ขายทำกำไร หลังราคาหุ้นวิ่งเกินเป้า 40.57 บาท และทะยานแรงมากว่า 1 เดือน
BBIK ร่วง 11% นักลงทุนแห่ขายทำกำไร หลังราคาหุ้นวิ่งเกินเป้า 40.57 บาท
2 พ.ย. 2564

ผู้สื่อข่าวรายงานว่าวันนี้ (2 พ.ย.64) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 15:09 น. อยู่ที่ระดับ 40.25 บาท ลบ 1.50 บาท หรือ 11.54% ราคาสูงสุด 40.75 บาท ราคาต่ำสุด 38.75 บาท  ด้วยมูลค่าการซื้อขาย 216.57 ล้านบาท

โดยราคาหุ้นปรับตัวลดลงในวันนี้ หลังจากเปิดตลาดราคาอยู่ที่ระดับ 45.75 บาท สูงกว่าราคาเป้าหมายนักวิเคราะห์แนะนำซื้อ ราคาเป้าหมาย 40.57 บาท ขณะเดียวกันราคาหุ้นทะยานแรงมานานกว่า 1 เดือน โดยนับตั้งแต่หุ้นยืนที่ระดับ 30 บาท ณ วันที่ 16 ก.ย.64 มาอยู่ที่ระดับ 45.75 บาท หรือปรับขึ้นกว่า 50% ทำให้มีแรงขายทำกำไรออกมาในวันนี้
บล.กสิกรไทย ระบุในบทวิเคราะห์ (20 ต.ค. 2564) ว่า ทางฝ่ายวิจัยได้ปรับเพิ่มราคาเป้าหมายขึ้นจาก (1) การปรับเพิ่มประมาณกำไร (2) เพิ่มตัวคูณ PER และ (3) มูลค่าเพิ่มจากดีล M&amp;A ซึ่งมีแนวโน้มรายได้แข็งแกร่งหนุนจากยอด Backlog ณ ไตรมาส 3/2564 ที่มากกว่า 300 ล้านบาท เพิ่มขึ้นมากจากที่ 161 ล้านบาท ณ สิ้นไตรมาส 2/2564
ทั้งนี้ทางฝ่ายวิจัยคาดว่าบริษัทฯ จะได้ประโยชน์จากแนวโน้ม Digital Transformation ที่เพิ่มสูงขึ้นต่อเนื่องในไทย แนะนำ “ซื้อ” ราคาเป้าหมาย 40.57 บาท